Document ID: 32007R0506

UREDBA KOMISIJE (ES) št. 506/2007
z dne 8. maja 2007
o zahtevah glede preskusov in informacij, ki jih morajo izpolniti uvozniki ali proizvajalci nekaterih prednostnih snovi v skladu z Uredbo Sveta (EGS) št. 793/93 o oceni in nadzoru tveganja, ki ga predstavljajo obstoječe snovi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi (1), in zlasti člena 10(2) Uredbe,
ob upoštevanju naslednjega:
(1)
Poročevalci, ki so jih imenovale države članice v skladu s členom 10(1) Uredbe (EGS) št. 793/93, so ocenili informacije, ki so jih poslali proizvajalci in uvozniki o nekaterih prednostnih snoveh. Po posvetovanju z navedenimi proizvajalci in uvozniki so poročevalci ugotovili, da je zaradi ocene tveganja treba zahtevati, da navedeni proizvajalci in uvozniki predložijo dodatne informacije in opravijo nadaljnje preskuse.
(2)
Informacije, potrebne za ocenjevanje zadevnih snovi, niso na voljo pri prejšnjih proizvajalcih ali uvoznikih. Proizvajalci in uvozniki so s preverjanji ugotovili, da preskusov na živalih ni mogoče nadomestiti ali omejiti z uporabo drugih metod.
(3)
Zato je primerno, da se od proizvajalcev in uvoznikov prednostnih snovi zahteva, da predložijo dodatne informacije in opravijo nadaljnje preskuse navedenih snovi. Za opravljanje navedenih preskusov je treba uporabiti protokole, ki so jih Komisiji predložili poročevalci.
(4)
Določbe te uredbe so v skladu z mnenjem odbora, ustanovljenega na podlagi člena 15 Uredbe (EGS) št. 793/93 -
SPREJELA NASLEDNJO UREDBO:
Člen 1
Proizvajalci in uvozniki snovi iz Priloge, ki so predložili informacije v skladu z zahtevami iz členov 3, 4, 7 in 9 Uredbe (EGS) št. 793/93, priskrbijo informacije in opravijo preskuse, navedene v Prilogi, in rezultate pošljejo ustreznim poročevalcem.
Preskusi se opravijo v skladu s protokoli, ki so jih navedli poročevalci.
Rezultati se pošljejo v roku, ki je naveden v Prilogi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. maja 2007

Labels: 1
20
7
0
12